
[bookmark: _Toc243390021]1. Az intézmény bemutatása
Intézményünk többcélú intézmény, az óvodás korú gyermekek, valamint az általános iskolás korú tanulók nevelését és oktatását biztosítja rendezett, csendes természeti környezetben két telephelyen (óvoda/iskola). Fenntartónk 2012 óta a Szent Mihály Intézményfenntartó, ezért nevelőtevékenységünk középpontjában a keresztény értékrend áll. 
Kötelező körzetünk Tiszajenő közigazgatási területe, de szeretettel fogadjuk a környező településekről azokat a gyermekeket, akiknek a szülei elfogadják óvodánk, iskolánk katolikus szellemiségét. Hat környező településről járnak hozzánk gyermekek/tanulók, akiknek többségét iskolabusszal szállítjuk.
Célunk, hogy a mindennapos nevelő-oktató munkánk során gyermekeink/tanulóink tudás- és neveltségi szintjének megalapozása, fejlesztése mellett nyugodt, biztonságos, gyermekbarát légkört, szabadidejük eltöltésére változatos intézményi és intézményen kívüli szabadidős tevékenységet biztosítsunk, valamint az, hogy becsületes, hazafias, keresztény viselkedési mintát mutassunk. 
Az óvodánk három csoporttal (kis-középső-nagy), az iskolánk 1-8. évfolyammal (évfolyamokként egy osztállyal) működik. Szakos pedagógus ellátottságunk kiemelkedő. Pedagógusaink munkáját 21. századi igényeknek megfelelően felszerelt csoportszobák/tantermek, tornatermek segítik.
[bookmark: _Hlk211412921]Évek óta rendkívül sikeresek a továbbtanulási eredményeink, valamint kiemelkedően jók a lemorzsolódási mutatóink. 
A fentiek megvalósításán az intézményünk összetartó és stabil értékrendet képviselő tantestülete töretlenül fáradozik.
[bookmark: _Toc243390022]2. A felvételi lehetőségekről szóló tájékoztató
2.1. [bookmark: _Hlk211511116] Óvoda
Az óvodai felvétel, átvétel jelentkezés alapján történik. (Nkt. 49. § (1))

2.2.  Általános iskola
A tanulói jogviszony létesítése, a felvétel vagy átvétel jelentkezés alapján történik.
Az iskolába történő felvétel/átvétel feltétele az intézmény nevelési elveinek, a keresztény erkölcsi normákon alapuló nevelés és a Házirendben foglaltak elfogadása.
· Az első osztályosok beiskolázása
Iskolánk kötelező felvételt biztosító katolikus általános iskola, ezért
· hivatalból felveszi a Tiszajenő közigazgatási területén állandó lakcímmel rendelkező iskolaköteles gyermekeket,
· szeretettel várja a környező településeken élő családok gyermekeit.
Elsősorban azoknak a katolikus családoknak a jelentkezését várjuk:
· akik gyermeküket vallásos nevelésben szeretnék részesíteni,
· akik a keresztény hitet elfogadják, átélni és megélni akarják,
· akik az iskolánk házirendjét és szellemiségét elfogadják.
A fentiek elfogadásával iskolánk felvesz más felekezethez tartozó tanulókat is, az egyházak közötti megállapodás értelmében számukra saját felekezetük biztosít hitoktatást.
A gyermek iskolába történő beíratását a szülőnek (törvényes képviselőnek) személyesen kell megtennie.
· Átvétel más intézményből
Az iskola lehetőséget biztosít más iskolában tanuló diákok átvételére. Az átvételről az iskola igazgatója és lelki vezetője dönt.
A tanuló átvételére akkor van lehetőség, ha az általa tanult tantárgyak többsége megegyezik az iskolánkban tanult tantárgyakkal, illetve a különbség, valamint a tananyagban való esetleges elmaradás mértéke nem haladja meg azt a szintet, amely a tanuló számára pótolhatóvá teszi a lemaradást. Az átvételkor figyelembe kell venni az átveendő tanuló magatartását, szorgalmát és a vele szemben alkalmazott fegyelmező és fegyelmi intézkedéseket.
[bookmark: _Toc243390023]3. A beiratkozásra meghatározott idő
Az óvodai beiratkozás és a tanköteles tanulók első évfolyamra történő iskolai beiratkozásának időpontjáról intézményünk minden évben Beiratkozási hirdetmény és Szülői tájékoztató segítségével tájékoztatja a szülőket/törvényes képviselőket.
3.1.  Óvoda
A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 20. § (1) bekezdése tartalmazza az óvodai beiratkozás szabályait: 
Az óvodai beiratkozásra a tárgyév április 20-a és május 20-a között kerül sor. A fenntartó az óvodai beiratkozás idejéről, az óvodai jogviszony létesítésével összefüggő eljárásról a beiratkozás első határnapját megelőzően legalább harminc nappal
a) közleményt vagy hirdetményt tesz közzé a saját honlapján,
b) közlemény vagy hirdetmény közzétételét kezdeményezi a fenntartásában működő óvoda honlapján, ennek hiányában a helyben szokásos módon, valamint
c) tájékoztatja az óvoda működésének helye szerinti települési önkormányzatot, amennyiben a fenntartó nem települési önkormányzat.
3.2.  Általános iskola
A nemzeti köznevelésről szóló 2011. évi CXC. törvény 50. § (7) bekezdése alapján az iskolába a tanköteles tanulókat az első évfolyamra a jogszabályban meghatározott időszakban kell beíratni. 
A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 22. § (2) bekezdése alapján az adott évben tanköteles korba lépő gyermeket a szülő április 1-je és április 30-a között – a tanév rendjéről szóló miniszteri rendeletben meghatározott, a fenntartó által közleményben vagy hirdetményben közzétett időpontban – köteles beíratni a lakóhelye szerint illetékes vagy a választott iskola első évfolyamára. Amennyiben a választott iskola igazgatója a gyermek felvételét elutasító döntést hoz, a szülő a gyermekét a döntés véglegessé válását követő öt napon belül köteles beíratni a kötelező felvételt biztosító iskola első évfolyamára.
[bookmark: _Hlk211514520][bookmark: _Hlk211864959][bookmark: _Toc243390024]4. A fenntartó által engedélyezett osztályok, csoportok száma
4.1. Óvoda: 3 csoport
4.2. Általános iskola: 1-8. évfolyam (évfolyamonként egy osztály)
[bookmark: _Toc243390025]5. A térítési díj jogcíme és mértéke
Étkezési térítési díj
Intézményünk a gyermekek/tanulók étkeztetését külső szolgáltatóval kötött szerződés alapján biztosítja.
Az étkezési térítési díj rendezése utólag, minden hónap 15. napjáig, átutalással történik az intézmény által e-mailben megküldött számla alapján.
Az ingyenes és kedvezményes gyermekétkeztetést a gyermekek védelméről és a gyámügyi igazgatásról szóló 1997. évi XXXI. törvény 21/B § előírásai szerint biztosítjuk.

A szülő által fizetendő térítési díjak (2026. szeptember 1-től)
Óvoda: 
· háromszori étkezés: 937,-Ft/nap
Általános iskola:
· csak ebéd: 830 Ft/nap
· háromszori étkezés: 1250 Ft/nap
[bookmark: _Toc243390026]6. A fenntartói ellenőrzések megállapításai és időpontjai
2026/27. tanév intézményi munkatervének fenntartói jóváhagyása
2025/26. tanév év végi intézményi beszámolójának fenntartói értékelése
Fenntartói intézménylátogatás
· időpontja: 2021. november 9.
· megállapítása: az intézmény törvényesen, az oktatáspolitikai elvárásoknak megfelelően működik.
[bookmark: _Hlk211520719][bookmark: _Toc243390027]7. A nevelési-oktatási intézmény nyitvatartásának rendje
7.1. Óvoda
Az óvoda munkanapokon: 6:30-tól 17:00-ig tart nyitva. 
A nevelés nélküli munkanapokról legalább 7 nappal a zárva tartás előtt értesítjük a szülőket. Nyári zárva tartás: 4 hét (júl.-aug.). Erről február 15-ig tájékoztatjuk a szülőket. 

7.2. Általános iskola
Az iskola szorgalmi időben tanítási napokon reggel 07.00 órától 17.00 óráig, tanítási szünetekben ügyeleti rend szerint tart nyitva.
A tanítás nélküli munkanapokról legalább 7 nappal a zárva tartás előtt értesítjük a szülőket.
A szokásos nyitvatartási rendtől való eltérésre – eseti kérelmek alapján – a főigazgató ad
engedélyt.
[bookmark: _Toc243390028]8. Jelentősebb események, rendezvények időpontjai a nevelési évben, tanévben
8.1. Óvoda
	Időpont
	Esemény

	Szeptember 1.
	Tanévnyitó az iskolában

	Szeptember 5.
	Szülői értekezletek megtartása

	Szeptember 14.
	Tanévnyitó nevelőtestületi értekezlet

	Szeptember 14.
	SZMK alakuló ülés

	Szeptember 23.
	Igeliturgia a templomban 

	Szept. 28. – okt. 2.
	Termésvédelmi témahét

	Október 1. 
	Zene világnapja – zenés interaktív műsor

	Október 2.
	Termésáldó nap
Őszi egészségnap szülők bevonásával

	Október 13.
	Őszi szakmai nap

	Október 11.
	Szüreti kerülő óvoda bállal
A Pillangó csoportos gyerekek műsorral készülnek

	Október 21.
	Óvodás liturgia

	November 6.
	Karácsonyi fotózás

	November 11.
	Mese előadás

	November 11.
	Márton napi lámpás felvonulás az óvoda és a templom körül

	November 18.
	Óvodás liturgia

	November-december
	Adventi készülődés-gyertya gyújtások

	December 4. 
	Mikulás ünnepség

	December 11.
	Községi gyertya gyújtáson szereplés

	December 16.
	Óvodai karácsonyi ünnepség 

	December 18.
	Adventi lelki nap /nevelés nélküli nap/

	Január 6.
	Vízkereszt, óvodaszentelés

	Január 21.
	Féléves értékelés

	Január 27.
	Szülői értekezlet

	Január 29.
	Óvodai farsang

	Február 4.
	Farsangi bohócságok – óvoda nyitogató

	Február 10.
	Hamvazó szerda

	Február 10. – márc. 24.
	Nagyböjti jócselekedetek gyűjtése

	Március 12.
	Nemzeti ünnepünkről megemlékezés

	Március 16-17-18.
	Apák napja (csoportonként 1-1)

	Március 19.
	Víz világnapja
Tavaszi egészség nap, szülők bevonásával

	Március 23.
	Húsvét az óvodában

	Április 8.
	Nyílt nap a Pillangó csoportban

	Április 13.
	Nyílt nap a Napocska csoportban

	Április 15.
	Mesevilág (óvodanyitogató)

	Április 20-22-23.
	Óvodai beiratkozás

	Május 4-5-6. 
	Anyák napi ünnepség (csoportonként 1-1)

	Május 22.
	Gyermeknap/ Családi nap

	Május 28.
	Szent Jobb ünnepe

	Június 02.
	Napocska csoport évzáró, búcsúzó ünnepsége a templomban.

	Június 11.
	Tanévzáró nevelőtestületi értekezlet

	Június 18.
	Te Deum



8.2. Általános iskola
Hitéleti programok:
	Program
	Időpont
	Érintettek

	Veni Sancte
	szeptember 1.
	az iskola tanárai és diákjai

	Osztálymisék
	évente 3 alkalom/osztály
	egyes osztályok diákjai

	Termésáldás
	október 2.
	az iskola tanárai és diákjai

	Felkészülés elsőáldozásra
	szeptembertől-májusig
	3. osztály érintett diákjai

	Szent Márton-napi diákmise
	november 12.
	az iskola tanárai és diákjai

	Roráte szentmisék
	december 1., 8., 15.
	fakultatív

	Adventi gyertyagyújtások
	november-december
	az iskola tanárai és diákjai

	Iskolai/templomi pásztorjáték
	december 18.
	

	Karácsonyi diákmise
	december 18.
	

	Karácsonyi lelkigyakorlat
	december
	az intézmény alkalmazottai

	Vízkereszt: diákmise, házszentelés
	január 6.
	az iskola tanárai és diákjai

	Hamvazószerda: diákmise
	február 10.
	

	Húsvéti diákmise
	március 24.
	

	Húsvéti lelkigyakorlat
	március 24.
	az intézmény alkalmazottai

	Pünkösdi szentmise
	május 14.
	az iskola tanárai és diákjai

	Szent Jobb átvitele (iskola védőszentjének ünnepe)
	május 28.
	

	Te Deum
	június 18.
	

	Plébániai programok az iskolások számára

	elsőáldozás
	június 6.
	3. osztály érintett diákjai

	Egyéb hitéleti programok az iskolások számára

	Hittantábor (plébániához kötődően)
	június végén
	fakultatív 


Ünnepélyek, műsorok, megemlékezések:
	Ünnep/program
	Időpont

	Emlékezés az aradi vértanúkra
	október 6.

	Október 23-ai ünnepség 
	október 22.

	Karácsonyi ünnepség és hangverseny
a Szent László templomban
	december 18.

	Emlékezés a kommunista és egyéb diktatúrák áldozataira
	február 25.

	Március 15-ei ünnepség
	március 12.

	Emlékezés a holokauszt áldozataira
	április 16.

	Szent Jobb átvitelének napja – iskolánk névadójának emléknapja
	május 28.

	Trianoni emléknap
	június 4.


Kulturális élet és sportélet, hagyományaink ápolása:
	Ünnep/program
	Felelős
	Időpont

	Magyar Diáksport napja
	osztályfőnökök
	szeptember 25.

	Pályaorientációs nap
	osztályfőnökök
	október 20.

	Szent Márton-nap
	osztályfőnökök
	november 12.

	Gyertyagyújtások
	Diakónus atya, osztályfőnökök
	november-december

	Mikulás
	SZMK, osztályfőnökök
	december 4.

	Farsang
	DÖK-segítő pedagógus
8. osztály osztályfőnöke
	február 6.

	Támogatói bál
	SZMK
	április 24.

	Anyák napja
	alsós osztályfőnökök
	május eleje

	Pünkösdölő
	alsós osztályfőnökök
	május 14.

	DÖK nap
	DÖK-segítő pedagógus
	május 27.

	Gyermeknap
	minden pedagógus
	május vége

	Ballagás
	7. és 8. osztály osztályfőnöke
	június 18.


[bookmark: _Hlk211864467][bookmark: _Toc243390029]9. A pedagógiai-szakmai ellenőrzések megállapításai
Az intézményi tanfelügyelet időpontja: 2025. február 14.
[bookmark: _Hlk211496196]Az intézményi tanfelügyelet megállapításai
1. Pedagógiai folyamatok
Fejleszthető tevékenységek:
Az intézmény éves terveiben kiemelten jelenjenek meg a környezeti nevelés, fenntartható fejlődés pedagógiai dokumentumokban foglalt céljainak aktuális éves feladatai.
Kiemelkedő tevékenységek:
Az intézmény vezetése irányítja a stratégiai és operatív dokumentumok megalkotását, azok egymásra épülését, megvalósítását biztosítja. A tervek elkészítése a nevelőtestület, a munkaközösségek, és az érintettek bevonásával történik. Az intézmény munkatársainak felkészítése a feladatra időben megtörténik. Az éves munka tervezésének megvalósulása a beszámolókból nyomon követhető. A tanulási-tanítási folyamat tervezése során a digitális módszereket és eszközöket a pedagógiai céloknak megfelelően válasszák meg és azokat a változó körülményekhez igazítják. A kompetenciamérések eredményét figyelemmel kísérik, az eredményeket nyilván tartják, részletes elemzést készítenek. Az intézményben folyó nevelési-oktatási munka alapjaként a tanulók adottságainak, képességeinek megismerésére vonatkozó mérési rendszer működik. A mérési eredményeket kiértékelik, a nevelőtestület tagjaival ismertetik, így minden kolléga tisztában van az eredményekkel. A pedagógusok aktívak és nyitottak a pedagógiai újítások.
2. Személyiség- és közösségfejlesztés
Fejleszthető tevékenységek:
A tanulók személyes és szociális képességeik felmérésére alkalmas módszereket, eszközöket, technikákat gyakrabban alkalmazzanak a pedagógusok az intézményben.
Kiemelkedő tevékenységek:
Az intézmény integráló, befogadó magatartású, a gyermekeket támogató szervezeti és tanulási kultúra jellemzi. Hangsúlyt fektet a kiemelt figyelmet igénylő gyermekek iskolai nevelésének megvalósítására. A pedagógiai programban, az éves munkatervben, valamint a munkaközösségi beszámolók alapján az intézményben nagy jelentőséggel bír a tanórán kívüli közösségi programok, tevékenységek szervezése, a szabadidő hasznos eltöltése. A közösségfejlesztés az intézmény hagyományaira épül, a szervezett programokban kiemelt szerepe van az egészséges életmód és környezettudatos magatartás megalapozásának. Az intézmény nevelő-oktató munkájának középpontjában a hatékony személyiség- és közösségfejlesztés áll. A pedagógusok jól ismerik a gyerekek szociális hátterét, közvetlen napi kapcsolatban állnak a szülőkkel. 
3. Az intézményben folyó pedagógiai munkával összefüggő eredmények
Fejleszthető tevékenységek:
A tanulói nyomon követés strukturált formában való kidolgozása. A tanulók tanulási útjának követési módszerének kidolgozása.
Kiemelkedő tevékenységek:
A tanulás-tanítás eredményesebbé tételére irányuló kezdeményezések, innovációk iránti nyitottság. Az intézmény nevelési és oktatási célrendszerének megfelelően nagy hangsúlyt fektetnek a tanulók katolikus értékek mentén történő nevelésére. Az intézményvezető gondoskodik a tanulási eredményességről szóló információk nyilvánosságáról. A saját elvárásaik mellett külső szempontok szerint országos megítélésben is nagyon jó eredményt érnek el. A helyi és regionális, valamint az országos versenyeken is jó eredményekkel büszkélkedhetnek.
4. Belső kapcsolatok, együttműködés, kommunikáció
Fejleszthető tevékenységek:
Az intézmény vezetése támogatja, ösztönzi az intézményen belüli együttműködéseket, és az intézmény céljainak elérése érdekében hatékonyabban támaszkodjon e közösségek munkájára. A belső tudásmegosztás szélesebb körű kiépítése az intézményben, esetlegesen belső szakmai, nem akkreditált továbbképzések megvalósítása.
Kiemelkedő tevékenységek:
A pedagógusok véleményét figyelembe veszik a döntések előkészítésének folyamatában. A szakmai munkaközösségeknek és azok vezetőinek a hatás- és feladatköre tisztázott, dokumentált, mind az SZMSZ, mind az éves munkatervek és beszámolók vonatkozásában. Az intézmény belső kapcsolatrendszerének középpontjában támogató szervezeti struktúra áll, amely a pedagógusok szakmai együttműködésén alapszik. A munkaközösségek szorosan együttműködnek egymással és a pedagógiai munkát segítő más szakemberekkel is. Az intézmény munkatársai számára biztosított a munkájukhoz szükséges információkhoz és ismeretekhez való hozzáférés. Az információátadás és a kommunikáció gyors és hatékony. 

5. Az intézmény külső kapcsolatai
Fejleszthető tevékenységek:
Az intézmény a fenntartható fejlődés pedagógiájának megvalósítása érdekében fokozottabban támogassa a pedagógusok és tanulók részvételét olyan projektekben, amelyek erősítik a résztvevőkben a fenntartható fejlődés szemléletmódját. Szorosabb együttműködés a helyi szervezetekkel. Panaszkezelés kidolgozása.
Kiemelkedő tevékenységek:
Az intézmény értékteremtő és értékmegőrző tevékenységét a külső partnerek is elismerik. Az intézmény széleskörűen kiépítette külső kapcsolatrendszerét, melyet folyamatosan felülvizsgál és bővít. A kapcsolattartás formái és rendje a partnerekkel kidolgozott. Az információátadás minden lehetséges csatornán megvalósul. Az intézmény a helyben szokásos módon tájékoztatja külső partereit (WEBLAP, facebook, faliújság, falu újság, e-mail). Különösen kiemelkedik a szülőkkel és az egyházzal való kapcsolattartás és együttműködés. Az iskola tanulói és pedagógusai aktívan részt vesznek a település kulturális, sport, hitéleti és társadalmi életében. A hagyományok ápolása, a környezettudatos nevelés meghatározó szerepet tölt be az intézmény pedagógiai tevékenységében.
6. A pedagógiai működés feltételei
Fejleszthető tevékenységek:
A digitális technológia által nyújtott lehetőségek további alkalmazása. Saját készítésű digitális tanulási tartalmak adatbázisba rendezése.
Kiemelkedő tevékenységek:
A Továbbképzési programot, a Beiskolázási tervet úgy állítják össze, hogy az megfeleljen az intézmény szakmai céljainak, valamint a munkatársak egyéni szakmai karrierterveinek. Az iskolavezetés nyitott a pedagógusok és a munkatársak részéről történő kezdeményezésekre. Törekednek a hagyományok ápolására és ezzel párhuzamosan új hagyományokat is teremtenek. Az iskolavezetés támogatja az innovációt, a kreatív gondolkodást, amelyben a pedagógusok konstruktívan együttműködnek. A rendelkezésre álló infrastruktúra és szervezeti kultúra követendő. A pedagógusok végzettsége, szakképzettsége, és értékrendje megfelel a nevelő-oktató munka feltételeinek és az intézmény deklarált céljainak. 
7. Az intézménytípusra vonatkozó nevelési, nevelési-oktatási irányelvben meghatározottak
Fejleszthető tevékenységek:
A Kormány és a köznevelésért felelős miniszter által kiadott tantervi szabályozó dokumentumban meghatározott célok és a pedagógiai program összhangja.
Kiemelkedő tevékenységek:
Az intézmény vezetősége erejéhez mérten igyekszik megteremteni a lehetőséget a továbbképzésekre, szakmai megújulásra. Biztosítja és ösztönzi pedagógusait az életpálya követésére. A célok meghatározásánál az intézmény sajátosságait veszik figyelembe. Az intézmény tevékenységeinek ütemezése a tanév tervezésekor megtörténik, az éves munka-tervekben rögzítésre is kerül. A tervekben követhetőek a felelősök, határidők. A képzési és fejlesztési tervek elkészítése az eredmények ismeretében, azokra épülve, annak érdekében történik, hogy a munkatársak szakmai tudása megfeleljen az intézmény jelenlegi és jövőbeli igényeinek, elvárásainak és az, a tanulók képességeihez igazodjon. A nevelőtestület jól képzett, alkalmas a tervekben megfogalmazott célok megvalósítására. A hétévenként teljesítendő, a pedagógusok továbbképzéséhez szükséges 120 órás képzést mindenki teljesíti. A nevelőtestület és az iskolavezetés elkötelezett az iskola magas színvonalú nevelő-oktató munkája iránt. 

[bookmark: _Toc243390039]19. A tanulók le- és kimaradásával, évfolyamismétlésével kapcsolatos adatok
A tanév végi lemorzsolódás mértéke: 0 % (0 fő)
A tanév értékelésénél, minősítésénél a tanuló egy tizedesjegyig számított tanulmányi átlageredménye (a magatartás és szorgalom értékelését, minősítését nem beleszámítva) nem éri el a közepes (3) szintet: 0 fő;
A tanév értékelésénél, minősítésénél a tanuló egy vagy több tantárgyból elégtelen osztályzatot kapott (bukott): 0 fő;
A tanév értékelésénél, minősítésénél a tanuló tanulmányi átlageredménye a megelőző tanévhez képest legalább 1,1 mértékű romlást mutat: 0 fő;
[bookmark: _Toc243390040]20. A tanórán kívüli egyéb foglalkozások igénybevételének lehetőségei
· Napközis foglalkozások: a tanítási órák után kezdődnek és 16.00 óráig tartanak.
A napközis foglalkozások részvétele alól a szülő írásbeli kérelmére a főigazgató saját hatásköre alapján mentességet adhat egész évre. (Módosításra év közben is van lehetőség indoklást tartalmazó írásbeli kérelem benyújtásával, illetve a főigazgató is visszavonhatja a mentességet, amennyiben nem látja biztosítottnak a tanuló otthoni felkészülését.)
A tanuló napköziben tanúsított magatartása és szorgalma beszámít a tanuló magatartás és szorgalom minősítésébe.
· Egyéni és csoportos fejlesztő foglalkozások: az SNI és BTMN tanulók számára a szakértői véleményekben foglaltak teljesítésére.
· Felzárkóztató egyéni és csoportos foglalkozások: a gyengébb tanulók felzárkóztatására. A részvételről alsóban az osztályfőnök, felsőben a szaktanár dönt. A tanulók részvétele a foglalkozásokon kötelező, ez alól felmentést a szülő írásbeli kérelmére a főigazgató adhat.
· Tehetséggondozó foglalkozások, szakkörök, sportkörök: az egyéni képességek kibontakoztatására, fejlesztésére. a tanulmányi versenyekre való felkészítésre. A foglalkozásokra a jelentkezés önkéntes, egy tanévre szól, a szülő által aláírt jelentkezési lappal lehet felvételt nyerni. 
· Versenyek, vetélkedők, bemutatók: az iskolaközösségek által szervezett megmérettetések, események, melyekre a tanítóknál/tanároknál, osztályfőnököknél lehet jelentkezni. A levelezős verseny költsége a szülőt terheli.
· Tanulmányi kirándulások: a nevelőmunka elősegítése céljából szervezhető. A tanulók részvétele a kiránduláson önkéntes, a felmerülő költség a szülőt terheli. Ha a tanuló nem vesz részt a kiránduláson, a szülő írásbeli kérésére otthon maradhat, szülői kérés hiányában azonban az erre kijelölt osztályban köteles megjelenni. A tanulmányi kirándulás idejét és tartalmát a szervező nevelő az esedékesség előtt két hónappal írásban jelzi a főigazgatónak.
· Múzeumi, kiállítási, könyvtári és művészeti előadáshoz kapcsolódó foglalkozások: egy – egy tantárgy néhány témájának feldolgozását, a követelmények teljesítését segítik a különféle közművelődési intézményekben, illetve művészeti előadásokon tett csoportos látogatások. A tanulók részvétele ezeken a foglalkozásokon – ha az tanítási időn kívül esik vagy költségekkel jár – önkéntes. A felmerülő költség a szülőt terheli.
· Szabadidős foglalkozások: a felmerülő igények és a szülők agyagi helyzetéhez igazodó különféle szabadidős programok (pl.: túrák, kirándulások, táborok, színház- és múzeumlátogatások stb.) a szabadidő hasznos és kulturált eltöltését szolgálják. A részvétel önkéntes, a felmerülő költség a szülőt terheli. 
· Iskolai könyvtár: a tanév elején közzétett nyitvatartási rend szerint látogatható. A könyvtár szolgáltatásait csak az iskolával jogviszonyban lévő tanulók és iskolai dolgozók vehetik igénybe. A könyvtár használatának részletes szabályait az SZMSZ tartalmazza.
[bookmark: _Toc243390041]21. A hétvégi házi feladatok és az iskolai dolgozatok szabályai
Az otthoni /napközis/ felkészüléshez előírt házi feladatok meghatározásának elvei és korlátai iskolánkban a házi feladatok meghatározásával kapcsolatosan az alábbi szabályok érvényesülnek: 
- a házi feladatok legfontosabb funkciója tanórán feldolgozott tananyaghoz kapcsolódó gyakorlás (készség- és képességfejlesztés), valamint a tananyaghoz kapcsolódó ismeretek megszilárdítása; 
- az első-negyedik évfolyamon a tanulók a tanítási szünetek idejére nem kapnak sem szóbeli, sem írásbeli házi feladatot, kivétel olvasó napló; 
- az ötödik-nyolcadik évfolyamon a tanulók a tanítási szünetek idejére nem kapnak írásbeli házi feladatot, szóbeli adható (pl. kötelező olvasmány). 
[bookmark: _Toc243390042]22. Az osztályozó vizsga követelményei, a tanulmányok alatti vizsgák tervezett ideje
A tanulmányok alatti vizsgákat a 20/2012. (VIII. 31.) EMMI rendelet előírásaiban szereplő szabályok szerint kell megszervezni. A vizsgák időpontját, helyét és követelményeit az érintett tanulók szüleivel 
- osztályozó vizsga esetén a vizsgák időpontja előtt legalább két hónappal,
- javítóvizsga esetén a tanév végén (bizonyítványosztáskor) kell közölni.
Az osztályozó- és javítóvizsgák követelményeit az iskola helyi tantervében (a választott kerettantervben) szereplő követelmények alapján a nevelők munkaközösségei, illetve a szaktanárok állapítják meg a helyi tanterv életbelépésének megfelelően évente felmenő rendszerben. A követelmények elfogadásáról az előbbi ütemezésnek megfelelően a nevelőtestület dönt.

